CELEX: 62017CN0694
Language: da
Date: 2017-12-11 00:00:00
Title: Sag C-694/17: Anmodning om præjudiciel afgørelse indgivet af Cour de cassation du Grand-Duché de Luxembourg (Luxembourg) den 11. december 2017 — Pillar Securitisation Sàrl mod Hildur Arnadottir

19.2.2018   
            
            
               DA
            
            
               Den Europæiske Unions Tidende
            
            
               C 63/9
            
         Anmodning om præjudiciel afgørelse indgivet af Cour de cassation du Grand-Duché de Luxembourg (Luxembourg) den 11. december 2017 — Pillar Securitisation Sàrl mod Hildur Arnadottir
   (Sag C-694/17)
   (2018/C 063/13)
   Processprog: fransk
   
      Den forelæggende ret
   
   Cour de cassation du Grand-Duché de Luxembourg
   
      Parter i hovedsagen
   
   
      Sagsøger: Pillar Securitisation Sàrl
   
      Sagsøgt: Hildur Arnadottir
   
      Præjudicielt spørgsmål
   
   Kan en person, der har indgået en kreditaftale, som henset til det samlede kreditbeløb ikke er omfattet af Europa-Parlamentets og Rådets direktiv 2008/48/EF (1), af 23. april 2008 om forbrugerkreditaftaler og om ophævelse af Rådets direktiv 87/102/EØF, anses for »forbruger« i den forstand, hvori udtrykket er anvendt i artikel 15 i Luganokonventionen af 30. oktober 2007 om retternes kompetence og om anerkendelse og fuldbyrdelse af retsafgørelser på det civil- og handelsretlige område, i mangel af nationale bestemmelser til gennemførelse af bestemmelserne i nævnte direktiv på områder, som ikke er omfattet af direktivets anvendelsesområde, med den begrundelse, at aftalen er indgået med et formål, som ikke vedrører vedkommendes erhvervsmæssige virksomhed?
   
      (1)  EUT L 133, s. 66.